[{"text_idx": "#000001", "text": "Mae podlediad Mel, Mal a Jal wedi cyrraedd BBC Sounds a\u2019r dair yn dal i siarad am yr hyn sy\u2019 o bwys iddyn nhw."}, {"text_idx": "#000003", "text": "Cariad, cael plant, teulu. Yn y bennod yma mae Mel, Mal a Jal yn trafod pethau mawr bywyd!\nA sut mae dylanwad rhieni, magwraeth a theulu yn effeithio ar y math o berson rydym ni'n syrthio mewn cariad a\u0302 nhw?"}, {"text_idx": "#000004", "text": "De\u0302tio ar ddydd Iau yn unig?!"}, {"text_idx": "#000005", "text": "Mae\u2019r cyfryngau cymdeithasol ac aps wedi trawsnewid y ffordd mae pobl ifanc yn dod o hyd i gariad. Mae Mel, Mal a Jal wedi cael profiadau cymysg wrth eu defnyddio, gan brofi'r da, y drwg a'r crinj!\nOnd wrth gwrs mae aps a bywyd go iawn yn bethau gwahanol iawn.\nYn enw ymchwil gwyddonol mae Mel yn rhoi cynnig ar rywbeth gwahanol a'n mynd ar de\u0302t drwy ap \u2018Thursday\u2019; gwasanaeth sy'n gorfodi pobl i gyfarfod a\u2019i gilydd.\nAi dyma\u2019r ffordd ymlaen, neu ai sweipio no\u0302l a blaen yn ddiddiwedd yw ein dyfodol?!\nMae gwerth gwrando i glywed stori Hugh Jackman!"}, {"text_idx": "#000007", "text": "Pa ddylanwad mae ardal eich magwraeth yn ei gael arnoch chi? Yn y bennod drawiadol yma cawn straeon o blentyndod a bywyd cynnar Mel, Mal a Jal a\u2019u profiadau wrth dyfu fyny mewn tri rhan gwahanol o Gymru.\nMae Melanie yn egluro sut y gwnaeth agweddau ac ymddygiad pobl eraill effeithio ar y ffordd roedd hi\u2019n meddwl am ei hun fel person ifanc, a Mali a Jalisa yn trafod sut mae ardaloedd eu cartrefi nhw wedi newid.\nOes gwahaniaeth rhwng magwraeth ddinesig a chefn gwlad? A pam fod disgwyliadau ychwanegol yn cael eu gosod ar bobl o gefndiroedd ethnig lleiafrifol?\nYn y bennod agored ac emosiynol yma mae Mel, Mal a Jal yn ailymweld a\u0302 phrofiadau ffurfiannol da a drwg, yn trafod pwysigrwydd cynrychiolaeth weladwy a\u2019n gofyn beth all cymdeithas ei wneud yn well.\nYng ngeiriau Mal: \u201cDychmyga byddom ni\u2019n adnabod ein gilydd yn 8 oed, faint byddai rhannu'r profiadau yma gyda\u2019n gilydd wedi helpu\u201d."}, {"text_idx": "#000008", "text": "Perthnasau amheus, trais, twyll a mwy. Gadewch i ni fod yn onest, mae'r Mabinogi a chwedlau Cymru ychydig yn drafferthus!\nYn y bennod yma mae Mel, Mal a Jal yn trio gwneud synnwyr o rai o hen chwedlau Cymru a'n ystyried os oes rhywbeth y gallwn ni ddysgu ohonyn nhw heddiw.\nFyddech chi'n cwblhau deugain o dasgau er mwyn canlyn darpar bartner? Ac ai Kim Kardashian neu Zendaya yw Blodeuwedd ein hoes ni?!\nTanysgrifiwch ar BBC Sounds i glywed penodau newydd yn syth."}, {"text_idx": "#000009", "text": "Pa mor agored ydych chi ar y cyfryngau cymdeithasol?\nBeth sy'n cael lle ar y grid, a beth sy'n cael ei gadw ar gyfer ffrindiau agos yn unig?\nYn y bennod yma mae Mel, Mal a Jal yn rhannu profiadau a barn am y da, y drwg a'r dryslyd wrth gyhoeddi ar-lein."}, {"text_idx": "#000010", "text": "Yn y bennod yma mae Mel, Mal a Jal yn trafod gwrywdod gwenwynig.\nBoed mewn bywyd personol neu yrfa, pa effaith mae dod wyneb yn wyneb ac agweddau fel yma wedi'i gael arnyn nhw?\nMae'r dair yn rhannu straeon personol a thrawiadol am eu profiadau, a'n ystyried beth allwn ni gyd ei wneud i herio arferion trafferthus.\nTanysgrifiwch i glywed pob pennod ar BBC Sounds."}, {"text_idx": "#000011", "text": "Pa mor bwysig yw uchelgais a gyrfa wrth chwilio am gariad?\nI Melanie, mae'n hanfodol. Ond dyw Mali a Jalissa ddim mor siwr...\nYn y bennod yma mae'r dair yn trafod gwaith, gyrfaoedd, uchelgais, arian a mwy. Beth yw'r gyfrinach pan mae'n dod at berthynas?"}, {"text_idx": "#000012", "text": "Ydych chi'n gyfarwydd a\u0302'r gair 'fetishization'?\nYn y bennod yma mae Mel, Mal a Jal yn trafod ystyr y term, a'i gysylltiad anghyfforddus gyda hunaniaeth person.\nSut mae'n effeithio ar fenywod heddiw, a sut mae wedi gwneud i'r dair deimlo yn eu bywydau nhw?\nTanysgrifiwch i Mel, Mal, Jal: Dal i Siarad ar BBC Sounds."}, {"text_idx": "#000013", "text": "Beth sy\u2019n cael effaith ar y ffordd rydych chi\u2019n meddwl am eich hun a'ch corff?\nMae\u2019r cyfryngau cymdeithasol yn gallu rhoi pwysau arnom ni i geisio edrych ein gorau pob awr o\u2019r dydd. Ond ydi hyn yn newid a phobl ifanc bellach yn chwilio am brofiad ar-lein mwy realistig?\nMewn sgwrs agored a hwyliog mae Mel, Mal a Jal yn trafod sut mae eu agwedd nhw at eu cyrff yn newid o hyd, ac effaith y disgwyliadau all gael eu gosod ar bawb.\nTanysgrifiwch i glywed penodau newydd o Mel, Mal a Jal: Dal i Siarad ar BBC Sounds."}, {"text_idx": "#000014", "text": "Mae podlediad Mel, Mal a Jal wedi cyrraedd BBC Sounds ac mae'r ffrindiau yn dal i siarad am y pethau sydd o bwys iddyn nhw.\nBydd sgyrsiau hwyliog am bethau hapus a heriol bywyd, gan gynnwys gyrfaoedd, de\u0302tio, hunaniaeth, teulu a mwy.\nBydd llwyth o chwerthin ar hyd y ffordd a digonedd o straeon a safbwyntiau difyr am fywydau'r tair."}]